Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդի աշխատանքային խմբի 11 ներկայացուցիչներ՝ խմբի ղեկավար Վահրամ Կաժոյանի գլխավորությամբ, 2018 թվականի ապրիլի 23-24-ին մասնակցեցին Եվրոպայում անվտանգության և համագործակցության կազմակերպության (ԵԱՀԿ) Ալյանս թրաֆիքինգի դեմ 18-րդ խորհրդաժողովին, որի այս տարվա թեման էր՝ «Յուրաքանչյուր ոք ունի իր դերակատարությունը. ինչպես համատեղ հասնել փոփոխության»: Պատվիրակության մասնակցությունն իրականացվել էր Հայաստանում ԱՄՆ դեսպանության թմրամիջոցների դեմ պայքարի և իրավապահ համագործակցության (ԹՊԻՀ) ծրագրի օժանդակությամբ: